CELEX: C2005/006/75
Language: et
Date: 2005-01-08 00:00:00
Title: Kohtuasi T-387/04: EnBW Energie Baden-Württemberg AG 27. septembri 2004. aasta hagi Euroopa Ühenduste Komisjoni vastu

8.1.2005   
            
            
               ET
            
            
               Euroopa Liidu Teataja
            
            
               C 6/38
            
         EnBW Energie Baden-Württemberg AG 27. septembri 2004. aasta hagi Euroopa Ühenduste Komisjoni vastu
   (Kohtuasi T-387/04)
   (2005/C 6/75)
   Kohtumenetluse keel: saksa
   EnBW Energie Baden-Württemberg AG, asukoht Karlsruhe (Saksamaa), esitas 27. septembril 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindajad on advokaadid C.-D. Ehlermann, M. Seyfarth, A. Gutermuth ja M. Wissmann.
   Hageja palub esimese astme kohtul:
   
               —
            
            
               tühistada EÜ asutamislepingu artikli 231 alusel komisjoni 7. juuli 2004. aasta otsus siseriikliku kasvuhoonegaaside saastekvootide eraldamise kava kohta, millest Saksamaa teatas EÜ-le vastavalt direktiivile 2003/87/EÜ (1);
            
         
               —
            
            
               jätta kõik kulud Euroopa Ühenduste Komisjoni kanda.
            
         Õiguslikud alused ja peamised argumendid
   Hageja on saksa energiaettevõte. Sellisel määral, millisel hageja elektrijaamad toodavad kasvuhoonegaase, allub hageja alates 1. jaanuarist 2005 direktiiviga 2003/87/EÜ loodud ühenduses kasvuhoonegaaside saastekvootidega kauplemise süsteemile.
   Hageja vaidlustab komisjoni otsuse, millega kinnitati Saksamaa poolt komisjonile teatatud siseriikliku kasvuhoonegaaside saastekvootide eraldamise kava, v.a. mõned käesoleva kohtuasja jaoks ebaolulised osad. Hageja vaidlustab eriti kavas ettenähtud üleminekusätet, mille kohaselt eraldatakse elektrijaamade käitlejale, kes sulgeb vana elektrijaama ning asendab selle uuega, nelja aasta vältel samasugune kogus saastekvoote nagu suletud elektrijaamale. Hageja arvates eraldatakse nii ülemääraseid saastekvoote, mis vasta EÜ artikli 87 lõikele 1 riigiabi kohta ja seega pole õigustatud. Kostja vastupidine hinnang vaidlustatud otsuses on seotud ilmselgete põhjendamisvigadega ning puuduliku asjaolude uurimisega. Seega rikub vaidlustatud otsus EÜ artikli 87 lõiget 3 ja artikli 88 lõiget 2.
   Lisaks sellele jättis kostja EÜ artikli 88 lõiget 2 rikkudes algatamata riigiabikontrollimenetluse, kuigi tal oleks pidanud olema küllaldaselt kahtlusi, kas nimetatud regulatsioon on EÜ asutamislepinguga kooskõlas.
   Vaidlustatud otsus rikub ka direktiivi 2003/87/EÜ artikli 9 lõiget 3 ja lisa III kriteeriumit 5, kuna ülemääraste saastekvootide eraldamine kujutab endast hageja konkurentide alusetut eelistamist ning seega tugevdamist, samas kui ettevõtjad nagu hageja, kes seadusest tulenevalt peavad lähitulevikus sulgema oma aatomielektrijaamad, on alusetult pandud halvemasse olukorda.
   Lõpuks rikub vaidlustatud otsus seoses paljude oluliste põhjendamisvigadega artiklit 253.
   
      (1)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, lk 32).